# Samfunnsansvarlige bedrifter – Bevisste ledere

Samfunnsbedriftene ønsker ledere i våre medlemsbedrifter velkommen til lederprogrammet «Samfunnsansvarlige bedrifter - Bevisste ledere». Programmet fokuserer på deg og dine utfordringer i lederrollen – hverdagsledelse.

Programmet gjennomføres i samarbeid med [Vissa](http://www.vissa.no/).

I programmet vil du få innsikt i og bevissthet om egen lederstil og egne preferanser. Dette er innsikt du kan benytte for å tilpasse eget lederskap til bedriftens mål, ulike situasjoner og den enkelte medarbeider. Videre lærer du å designe, gjennomføre og lede endringsprosesser. Til slutt vil vi, gjennom teori og praktisk trening, gi deg innsikt i coachende lederskap som bidrar til økt motivasjon, bedre prestasjoner og større arbeidsglede.

Programmet gjennomføres med tre fellessamlinger på to dager, en halvdags digital mellomsamling og en halvdags digital avslutningssamling. Mellom samlingene gjennomføres individuelle ledersamtaler. Metodikk på samlingene er en kombinasjon av faglige innlegg, plenums-diskusjoner, gruppeoppgaver, trening og refleksjon.

På samlingene fokuseres det på temaer som er nyttige i ditt lederskap, som ledelse, lederstil, innovasjon, endringsprosesser, lederevaluering, kommunikasjon og presentasjonsteknikk for å nevne noe.

**Fra modell til menneske**

I programmet kombinerer vi anerkjente lederteorier og -modeller med din preferanseprofil. Denne unike koblingen mellom lederteori og lederatferd gjør deg som leder bevisst din "autopilot" i forhold til lederstil, kommunikasjon og motivasjon. Dette styrker den individuelle læringen og bidrar til ønsket atferdsendring.

**Fra teori til praksis**

I programmet reduserer vi gapet mellom teori og praksis ved å kombinere individuelle samtaler og arbeid med konkrete endringsprosesser i programperioden. Vi benytter de metodene som er mest effektive – rådgivning, veiledning, coaching og mentoring – samlet i den gode, profesjonelle dialogen. Vi er brennende opptatt av deg og din personlige utvikling som leder og hjelper deg med å holde fokus på egen læringsprosess og skape resultater over tid. Gjennom samlingene vil du også tilegne deg nyttige lederverktøy

**Tid og sted**

Programmets fire fellessamlinger går over to dager.
Fastsatt tidsramme for hver samling vil er kl. 10.00-18.00 dag 1 og kl. 08.30-15.00 dag 2.

**Samling 1:** 19.-20. oktober

**Samling 2:** 6.-7. desember

Digital samling. (Datoer avtale med gruppa.)

**Samling 3**: 5.-6. mars 2024

Digital samling. (Datorer avtales med gruppa.)

De fysiske samlingene vil bli holdt på Voksenåsen hotell.

 **Påmeldingsfrist: 1. oktober**

Det er 16 plasser på programmet. Fortløpende påmelding. Ingen forhåndspåmeldinger.

**Ytterligere informasjon**

Vil du vite mer om lederprogrammet, ta kontakt med en av oss.

|  |  |
| --- | --- |
| **Bjørg Wølneberg**Rådgiver SamfunnsbedrifteneMobil: 982 49 423E-post: bjorg@samfunnsbedriftene.no[www.samfunnsbedriftene.no](http://www.samfunnsbedriftene.no) | **Ståle Johansen**Daglig leder og partner, Vissa ASMobil: 92 82 48 97E-post: stale.johansen@vissa.no [www.vissa.no](http://www.vissa.no )  |

**Deltakeravgift**

Det vil bli fakturert en egenandel på kr. 44.800,- for hele programmet.
Deltakeravgiften for øvrig dekkes av OU-midlene, og vil ikke bli fakturert.

Kurspakken på hotellet må betales av den enkelte. Denne kommer på ca. kr. 4.500,- per person per gang. Den inkluderer kursfasiliteter, en overnatting med frokost, pausemat, lunsj to dager og middag om kvelden på den første kursdagen.

Dersom det er ønske om faktura fra hotellet, må du selv avtaler dette direkte.

Vi tar forbehold om prisjustering.

Ved avmelding innen 2 uker før oppstart av første samling vil, 10 % av den totale

deltakeravgiften bli fakturert. Dersom programmet påbegynnes, men ikke fullføres, vil deltakeravgiften bli fakturert etter nærmere avtale.